**PROGRAMUL OPERAŢIONAL CAPITAL UMAN**

**Axa prioritară 6 – *Educaţie şi competenţe***

**Obiectivul tematic 10:** *Investițiile în educație, calificare și formare profesională pentru dobândirea de competențe și învățare pe tot parcursul vieții;*

**Prioritatea de investiții 10.i:** *Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare*

**Obiectivul specific 6.3** *Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural/ comunitățile dezavantajate socio-economic*

**GHIDUL SOLICITANTULUI CONDIȚII SPECIFICE**

***Program național pilot de tip «Şcoala după şcoală»***

***(Program național de educație remedială)***

**CUPRINS**

[1 CAPITOLUL 1. Informații despre apelul de proiecte 3](#_Toc38620331)

[1.1 Axa prioritară, prioritatea de investiții, obiectivul specific/ obiectivele specifice al/e programului operational 3](#_Toc38620332)

[1.1.1 Context 4](#_Toc38620333)

[1.2 Tipul apelului de proiecte și perioada de depunere a propunerilor de proiecte 5](#_Toc38620334)

[1.2.1 Acțiunile sprijinite în cadrul apelului 5](#_Toc38620335)

[1.2.2 Teme secundare FSE 6](#_Toc38620336)

[1.2.3 Teme orizontale 7](#_Toc38620337)

[1.2.4 Informare și publicitate 8](#_Toc38620338)

[1.3 Tipuri de solicitanți şi parteneri eligibili în cadrul apelului 8](#_Toc38620339)

[1.4 Durata de implementare a proiectului 8](#_Toc38620340)

[1.5 Grupul țintă al proiectului 9](#_Toc38620341)

[1.6 Indicatorii aplicabili proiectului 10](#_Toc38620342)

[1.7 Alocarea financiară stabilită pentru apelul de proiecte 11](#_Toc38620343)

[1.8 Valoarea maximă a proiectului 11](#_Toc38620344)

[1.8.1 Cofinanțarea națională (cofinanțarea publică și cofinanțarea proprie) 12](#_Toc38620345)

[1.9 Regiunea/ regiunile de dezvoltare vizate de apel 12](#_Toc38620346)

[2 CAPITOLUL 2. Reguli pentru acordarea finanțării 12](#_Toc38620347)

[2.1 Eligibilitatea solicitantului și a partenerilor 12](#_Toc38620348)

[2.2 Eligibilitatea proiectului 12](#_Toc38620349)

[2.3 Eligibilitatea cheltuielilor 12](#_Toc38620350)

[CAPITOLUL 3. Completarea cererii de finanțare 16](#_Toc38620351)

[CAPITOLUL 4. Procesul de evaluare și selecție a proiectelor 16](#_Toc38620352)

[CAPITOLUL 5. Depunerea și soluționarea contestațiilor 16](#_Toc38620353)

[CAPITOLUL 6. Contractarea proiectelor – descrierea procesului 17](#_Toc38620354)

[CAPITOLUL 7. ANEXE 17](#_Toc38620355)

# CAPITOLUL 1. Informații despre apelul de proiecte

## Axa prioritară, prioritatea de investiții, obiectivul specific/ obiectivele specifice al/e programului operational

**Axa prioritară 6 – *Educaţie şi competenţe***

**Obiectivul tematic 10:** *Investițiile în educație, calificare și formare profesională pentru dobândirea de competențe și învățare pe tot parcursul vieții;*

**Prioritatea de investiții 10.i:** *Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare*

**Obiectivul specific 6.3** *Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural/ comunitățile dezavantajate socio-economic*

**Rezultate așteptate:**

* Rata redusă de părăsire timpurie a școlii prin sprijinirea participării în învățământul primar și secundar și prin dezvoltarea unor măsuri integrate de prevenție

## Context

# Ponderea tinerilor cu vârste cuprinse între 18 și 24 de ani, care au părăsit timpuriu școala a fost de 15,3 % în 2019, rata rămâne una dintre cele mai mari din UE, cu mult peste media UE (10,2 %) și ținta României pentru anul 2020 (11,3 %). Din cauza disparităților la scară largă în ceea ce privește accesul la educație de calitate și factorii socioeconomici, părăsirea timpurie a școlii este ridicată îndeosebi în zonele rurale (22,4 %) și în rândul categoriilor sociale defavorizate, inclusiv în rândul romilor (FRA, 2016)[[1]](#footnote-1). Procentul elevilor cu un nivel scăzut de cunoștințe la citire, matematică și știință este foarte mare și situația nu s-a îmbunătățit in condițiile învătării prin intermediul tehnologiei și internetului. La evaluarea națională de la sfârșitul clasei a opta din anul 2020, 24 % dintre candidați nu au obținut nota minimă de 5, dintre aceștia 15 % proveneau din zonele urbane și 38 % din zonele rurale.

# Ministerul Educației, pe perioada suspendării cursurilor, a transferat în mediul virtual diferite tipuri de activități de învățare, dar fără să reușească să acopere nevoile tuturor categoriilor de elevi. O serie de alte măsuri sistemice au sprijinit elevii și cadrele didactice pentru asigurarea continuității procesului de educație (telescoala, programul Euro 200 etc). Cu toate acestea, peste 130.000 de elevi din învățământul primar și gimnazial nu au avut echipamente electronice și peste 110.000 nu au avut conexiune la internet, pentru a putea participa la activitățile de predare-învățare derulate exclusiv online, peste 88100 nevând nici echipamente, nici acces la internet[[2]](#footnote-2).

# Pentru a răspunde flexibil problemelor recent întâmpinate de sistemul de educație, în special nevoia de digitalizare a procesului de învățământ în contextul crizei pandemice, prioritățile de investiție pe termen scurt ale Ministerului Educației (ME) sunt subsumate obiectivului strategic de a asigura șanse egale de acces și condiții calitative pentru participarea la un învățământ incluziv și de calitate, în special pentru copii/elevi aparținând grupurilor cu risc ridicat (grupuri dezavantajate socio-economic, copii/elevi din mediul rural, populația romă, tineri cu dizabilități).

# Pentru adresarea problemelor actuale ale sistemului național de educație și imposibilitatea unei predicții corecte a evoluției pandemiei, este necesară și oportună lansarea unui apel noncompetitiv, pentru finanțarea unei intervenții sistemice care să ofere programe de activități remediale pentru elevii din ciclul primar si gimnazial, cu precădere pentru cei care au situația școlară neîncheiată în semestrul I al anului școlar 2020-2021, pentru elevii corigenți, cei care nu au avut acces la echipamente pentru învățarea in sistem online și pentru cei care nu avut acces la internet.

**Abordarea Programului Operațional Capital Uman 2014-2020 cu privire la măsurile de prevenire a părăsirii timpurii a școlii**

În vederea reducerii fenomenului de părăsire timpurie a școlii, Programul Operațional Capital Uman 2014-2020 are în vedere finanțarea operațiunilor care prevăd:

* Promovarea de măsuri integrate de prevenire (inclusiv acordarea de burse de studii), inclusiv prin programe de tip zone prioritare de educație, informare, consiliere şi mentorat destinate elevilor în risc de părăsire timpurie a școlii, cât şi părinţilor/tutorilor/persoanei care se ocupă de creşterea şi îngrijirea copilului cu părinţi plecaţi la muncă în străinătate, măsuri de acompaniere și de sprijin financiar, programe de tip școală după școală, programe care promovează activitățile extra-curriculare cu accent pe dobândirea de competenţe cheie, măsuri care vizează desegregarea școlară, creșterea stimei de sine, educație interculturală etc.
* Măsuri de asigurare a oportunităților egale pentru copiii în risc de abandon școlar, în special prin programe de sprijin individualizat și adaptare curriculară, formarea cadrelor didactice în aria dezvoltării de măsuri de prevenire a absenteismului și abandonului școlar pentru copiii cu risc ridicat de abandon, dezvoltare de resurse şi materiale noi de învăţare

Scopul principal al apelului constă în acordarea unui grant nerambursabil dedicat implementării la nivel național a unui program național de tip Școala după școală, pentru organizarea de activități remediale, în vederea recuperării deficitului de învățare cauzat de imposibilitatea participării la cursuri din motive obiective, independente de școală sau elev, în vederea sporirii șanselor de succes școlar și de acces la niveluri superioare de educație.

## Tipul apelului de proiecte și perioada de depunere a propunerilor de proiecte

Apel de tip non - competitiv, cu termen limită de depunere. Elaborarea propunerii de proiect va urma fazele mecanismului non-competitiv menționate la secțiunea 3. Mecanismul non-competitiv din Metodologia de verificare, evaluare şi selecție a proiectelor ȋn cadrul Programului Operațional Capital Uman 2014-2020.

Prezentul apel este dedicat atât regiunilor mai puțin dezvoltate (Centru; Nord Vest; Nord Est; Sud Muntenia; Sud Est; Sud Vest Oltenia și Vest) cât și regiunii dezvoltate București – Ilfov.

**SISTEMUL INFORMATIC MySMIS 2014 VA FI DESCHIS ÎN DATA DE \_\_\_\_\_ 2021 ORA 16.00** **ŞI SE VA ÎNCHIDE ÎN DATA DE \_\_\_\_\_\_\_\_\_\_ 2021, ORA 16.00.**

## Acțiunile sprijinite în cadrul apelului

***Activitatea 1 – Promovarea de măsuri integrate de prevenire a fenomenului de părăsire timpurie a școlii prin programe de tip școală după școlă (activitate obligatorie)***

În cadrul măsurilor finanțate în cadrul prezentului apel, în vederea îndeplinirii obiectivelor specifice ale Programului Operațional Capital Uman 2014-2020 (OS 6.3), vor fi finanțate prin FSE, activități derulate pe parcursul semestrului II și până la finalul anului scolar 2020-2021, menite să reducă riscul de părăsire timpurie a școlii din învățământul preuniversitar, pentru elevii din ciclul primar și gimnazial, în special elevi din grupurile vulnerabile, cu accent pe elevii aparținând minorității Roma, elevi din mediul rural, elevi cu dezabilități, elevi din comunitățile dezavantajate socio-economic.

Pentru a asigura egalitatea de șanse și caracterul incluziv și nediscriminatoriu al educației, în condițiile excepționale de desfășurare a activităților didactice preponderent prin intermediul tehnologiei și al internetului în semestrul II al anului școlar 2019-2020 și în semestrul I al anului școlar 2020-2021, pentru semestrul II al anului școlar 2020-2021 sunt necesare activități de educație remedială, în scopul dezvoltării competențelor de bază a elevilor. Acestea sunt necesare în mod special în situațiile în care cadrele didactice și elevii nu au avut acces sau au avut acces limitat la tehnologie. Astfel, pentru elevii până la clasa a VIII-a inclusiv, părinţii, reprezentanţii legali sau, după caz, persoana care a fost desemnată de părinte pentru întreţinerea unui copil, pe perioada absenţei părinţilor, conform art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, după caz, pot opta în scris pentru participarea la programul național pilot de tip "Şcoală după şcoală”.

Prin aprobarea Ordonanței de urgență nr. 6/2021 pentru modificarea unor acte normative, începând cu semestrul al II-lea al anului școlar 2020-2021, se acordă unităților de învățământ un sprijin financiar de 0,4ISR/lună, exprimat în lei, per copil înscris în programul național pilot de tip "Şcoala după şcoală", destinat exclusiv acoperirii costurilor organizării și participării copiilor la 20 ore/elev/lună de activități de educație remedială. Pentru programul pilot de tip ”Școală după școală”, sprijinul financiar este considerat **barem standard de cost per elev**. Sprijinul financiar se acordă unităților de învățământ conform Normelor de aplicare a prevederilor programului național pilot de tipul ,,Școală după școală”.

Prin intermediul acestui apel se dorește finanțarea activitati educaționale remediale, organizate pe grupe de elevi, constituite după opţiunile/posibilitățile şi nevoile identificate. Activităţile sunt proiectate, organizate şi susţinute de cadrele didactice din învăţământul primar şi secundar pentru dobândirea și participarea la educație. În cadrul acestor activități sunt avute în vedere organizarea în medie a 5 ore activitati remediale/saptamână/elev, cu prezentă fizică în clasă, cu personal didactic calificat din școala la care elevii sunt înscriși sau din alte școli. Aceste ore suplimentare, aferente anului școlar 2020-2021, vor permite recuperarea deficitului de învățare cauzat de situația creată de pandemia de COVID-19, contribuind la o calitate imbunatățită a educației. În cadrul operațiunii finanțate prin intermediul prezentului apel se va asigura finanțarea necesară pentru implementarea programului național pilot ”Școală după școală” – organizat și derulat în conformitate cu prevederile OUG6/2021 pentru modificarea şi completarea unor acte normative.

Implementarea programului național pilot de tip ”Școală după școală” se va realiza în conformitate cu prevederile Normelor de aplicare a prevederilor programului național de tip ”Școală după școală” – menționate în cadrul art. V alin (1) din OUG 6/2021 pentru modificarea şi completarea unor acte normative.

## Teme secundare FSE

În cadrul Axei Prioritare 6/ PI 10.i sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (*tema secundară vizată*) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul Axei Prioritare 6. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere minimă pe proiect** |
| --- | --- |
| 02. Inovare socială | 5% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 15% |
| 06. Nediscriminare | 10% |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte **minim procentul indicat** în tabel calculat la totalul cheltuielilor eligibile ale proiectului.

**În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.**

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[3]](#footnote-3).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Solicitantul trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

## Teme orizontale

În cadrul proiectului va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos.

* **Dezvoltare durabilă**

Pentru atingerea obiectivelor stabilite prin [Strategia Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF), precum și prin [Inițiativa privind locurile de muncă verzi](http://ec.europa.eu/transparency/regdoc/rep/1/2014/RO/1-2014-446-RO-F1-1.Pdf), orientarea către o economie a UE competitivă și cu emisii scăzute de carbon are implicații inclusiv din perspectiva formării profesionale inițiale a forței de muncă.

Integrarea principiului dezvoltării durabile în cadrul proiectelor care converg la îndeplinirea Obiectivului 6.3 al POCU se va putea realiza prin: abordarea acestui principiu în cadrul programelor de educație de tip”Școală după școală” , etc.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă sau orientare sexuală și a dificultăților de acces de orice tip, precum și asigurarea accesului egal la serviciile de interes general sunt teme orizontale care contribuie la atingerea obiectivelor [Strategiei Europa 2020](http://eur-lex.europa.eu/LexUriServ/LexUriServ.do?uri=COM:2010:2020:FIN:EN:PDF). Toate acestea constituie elemente-cheie pentru elaborarea și implementarea proiectelor aferente Obiectivului 6.3 al POCU, în special în ceea ce privește selecția și recrutarea grupului țintă și derularea activităților cu acesta.

Având în vedere identificarea dificultăților de acces și participare la educație în special în rândul persoanelor din mediul rural și al celor aparținând minorității roma, Obiectivului 6.3 al POCU accentuează importanța sprijinirii cu deosebire a acestor categorii de persoane.

* **Utilizarea TIC și contribuția la dezvoltarea de competențe digitale**

Tehnologia influențează aproape fiecare aspect al vieții publice, private sau profesionale. Pentru fiecare persoană, consecința naturală a inovării tehnologice este cerința pentru noi tipuri de competențe. Cu toate acestea, dezvoltarea competențelor nu are un ritm la fel de accelerat precum evoluția tehnologiei, ceea ce creează adesea situații paradoxale: milioane de șomeri, în condițiile în care un număr mare de companii semnalează dificultăți în a recruta personal cu competențe TIC și, implicit, un număr mare de locuri de muncă vacante în acest domeniu. În plus, nevoia de competențe digitale există în aproape toate domeniile: tehnic, economic, medical, artă și arhitectură, etc. și continuă să se extindă. Prin urmare, fiecare persoană trebuie să dețină cel puțin competențe digitale de bază pentru a munci, a învăța și a participa activ în societate.

## Informare și publicitate

Activitatea de informare și publicitate este realizată în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 9 „Informare și publicitate”.

## Tipuri de solicitanți şi parteneri eligibili în cadrul apelului

În cadrul acestei cereri de propuneri de proiecte solicitant eligibil este Ministerul Educației.

În înțelegerea și aplicarea prevederilor art. 8 din OUG nr. 40/ 2015 privind gestionarea financiară a fondurilor europene pentru perioada de programare 2014-2020, Beneficiarul poate cuprinde în bugetul propriu sume pentru ordonatorii de credite secundari sau terţiari, instituţii aflate în subordinea, în coordonarea sau sub autoritatea acestuia, cu rol în implementarea proiectului, respectiv Inspectorate Școlare Județene si Inspectoratul Școlar al Municipiului București, fără a exista obligativitatea acestor instituţii de a fi parteneri în proiect în sensul acordului de parteneriat.

## Durata de implementare a proiectului

Perioada maximă de implementare a proiectului este de maximum **7 luni**. Cererile de finanțare care nu vor vor respecta aceste condiții vor fi respinse.

Cu respectarea prevederilor art. 65 alin (6) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 [de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006](https://www.ilegis.ro/eurolegis/ro/index/act/63916) al Consiliului, vor fi finanțate operațiunile care vizează implementarea programului național pilot de tip ”Școală după școală” începând din prima zi de școală a semestrului II al anului școlar 2020-2021 în conformitate cu calendarul anului școlar 2020-2021 aprobat prin Ordinul Ministerului Educației și Cercetării nr. 3125 din 29 ianuarie 2020.

## Grupul țintă al proiectului

În cadrul prezentei cereri de propuneri de proiecte, grupul țintă este format din:

* Elevi din învățământul primar
* Elevi din învățământul gimnazial

Valoarea minimă a grupului țintă pentru un proiect este de 168.000 persoane.

Pentru ca o persoană să fie în eligibilă în grupul țintă trebuie să îndeplinească în mod cumulativ următoarele condiții:

* La data intrării în operațiune să fie înmatriculată în învățământul primar sau gimnazial, într-o unitate școlară din sistemul național de educație preuniversitară din România
* Să aibă domiciliu/reședința în România
* Să îndeplinească criteriile de eligiblitate pentru participa la programul național pilot de tip ”Școală după școală” aprobat prin ordin al ministrului educației în conformitate cu art VI alin (1) din OUG 6/2021 pentru modificarea şi completarea unor acte normative.

**N.B:** persoanele din grupul țintă trebuie să mențină calitatea de elev înmatriculat în învățământul primar sau gimnazial, într-o unitate școlară din sistemul național de educație preuniversitară din România pe toată durata implementare a programului național pilot de tip ”Școală după școală”. La data la care persoana/persoanele din grupul țintă pierde/pierd calitatea de elev înmatriculat în învățământul primar sau gimnazial, într-o unitate școlară din sistemul național de educație preuniversitară din România, se finalizează și sprijinul financiar acordat pentru participarea la programului național pilot de tip ”Școală după școală”.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## Indicatorii aplicabili proiectului

Conform Regulamentului (UE) nr. 1304/2013, „Participanți” sunt persoanele care beneficiază în mod direct de o intervenție din FSE/ILMT, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Toate datele aferente indicatorilor privind participanții trebuie defalcate în funcție de gen.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte. Este foarte important ca, la stabilirea țintelor pentru indicatorii de realizare, să se aibă în vedere definirea indicatorilor așa cum sunt aceștia definiți în cadrul Ghidului indicatorilor POCU și fișele indicatorilor POCU disponibili la adresa <http://mfe.gov.ro/pocu/fise>.

**Indicatori de realizare**

|  |  |  |
| --- | --- | --- |
| Cod | Denumire indicator | Ţinta minimă solicitată |
| 4S223 | Persoane (elevi), din care roma/ din mediul rural care beneficiază de sprijin pentru participarea la programe de educație (învăţământul primar şi secundar), din care: Învățământ primar / gimnazial / secundar superior  * 4S223.1 - Persoane (elevi) care beneficiază de sprijin pentru participarea la programe de educație (învățământul primar și secundar), din care: elevi din învățământul primar * 4S223.1.1 Persoane (elevi) care beneficiază de sprijin pentru participarea la programe de educație (învățământul primar și secundar), din care: elevi din învățământul primar, din care: roma * 4S223.1.2 Persoane (elevi) care beneficiază de sprijin pentru participarea la programe de educație (învățământul primar și secundar), din care: elevi din învățământul primar, din care: din zona rurală * 4S223.2 Persoane (elevi) care beneficiază de sprijin pentru participarea la programe de educație (învățământul primar și secundar), din care: elevi din învățământul gimnazial * 4S223.2.1 Persoane (elevi) care beneficiază de sprijin pentru participarea la programe de educație (învățământul primar și secundar), din care: elevi din învățământul gimnazial, din care: roma * 4S223.2.2 Persoane (elevi) care beneficiază de sprijin pentru participarea la programe de educație (învățământul primar și secundar), din care: elevi din învățământul gimnazial, din care: din zona rurală | Ținta minimă a indicatorului de realizare 4S223 este de 168.000 de persoane |

Nu este obligatoriu ca în cadrul cererii de finanțare să fie incluse sub-diviziunile/sub-categoriile de indicatori.

## Alocarea financiară stabilită pentru apelul de proiecte

Suma alocată prezentului apel este de 146.163.000 lei (contribuția UE + contribuția națională), pe cele două tipuri de regiuni de dezvoltare (Regiuni mai puțin dezvoltate/ Regiune mai dezvoltată) în baza unei pro-rata (pentru regiunea dezvoltată - 11,29322655%, iar pentru regiunile mai puțin dezvoltate - 88,70677345% din total).

## Valoarea maximă a proiectului

Bugetul proiectului va fi exprimat DOAR în lei. Cursul de schimb care va fi utilizat de beneficiar pentru verificarea încadrării bugetului proiectului în valoarea maximă eligibilă a proiectului, este cursul Inforeuro disponibil la următoarea adresa:

http://ec.europa.eu/budget/contracts\_grants/info\_contracts/inforeuro/index\_en.cfm.

În cadrul acestui apel de proiecte se va considera cursul Inforeuro aferent lunii \_\_\_\_\_2021, respectiv 1 EURO = \_\_\_\_\_\_\_\_\_RON

Valoarea eligibilă a unui proiect este de **maximum 146.163.000 lei.**

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

## Cofinanțarea națională (cofinanțarea publică și cofinanțarea proprie)

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014 – 2020*.

## Regiunea/ regiunile de dezvoltare vizate de apel

Prezentul apel este dedicat atât regiunilor mai puțin dezvoltate (Centru; Nord Vest; Nord Est; Sud Muntenia; Sud Est; Sud Vest Oltenia și Vest) dar și regiunii mai dezvoltate București – Ilfov.

În cadrul prezentului apel de propuneri de proiecte va fi finanțată o singură operațiune, cu acoperire națională, ce vizează implementarea programului național pilot de tip ”Școală după școală”

# CAPITOLUL 2. Reguli pentru acordarea finanțării

## Eligibilitatea solicitantului și a partenerilor

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## Eligibilitatea proiectului

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## Eligibilitatea cheltuielilor

Lista orientativă privind incadrarea cheltuielilor eligibile aferente proiectului in categoriile/subcategoriile de cheltuieli conform MySMIS:

|  | **Categorie MySMIS** | | **Subcategorie MySMIS** | **Subcategoria (descrierea cheltuielii) conține:** |
| --- | --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
| **Cheltuieli directe** | 9-Cheltuieli aferente managementului de proiect | | 23 - Cheltuieli salariale cu managerul de proiect | * Salariu manager de proiect |
| 25-Cheltuieli salariale | | 83-Cheltuieli salariale cu personalul implicat în implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. |
| 27-Cheltuieli cu deplasarea | | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 51 - cheltuieli sub forma de bareme standard pentru costurile unitare | | Barem standard de  cost/elev/lunar | Costuri standard pentru participarea elevilor la programul national pilot de tip ”Școală după școală” |
| Cheltuieli generale de administrație Cheltuielile generale de administrație reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | | |
| **Cheltuieli generale de administrație** | | 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicații informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * Cheltuielile aferente garanțiilor oferite de bănci sau alte instituții financiare * Taxe notariale * Abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * Producția materialelor publicitare şi de informare * Tipărirea/multiplicarea materialelor publicitare şi de informare * Difuzarea materialelor publicitare şi de informare * Dezvoltare/adaptare pagini web * Închirierea de spațiu publicitar * Alte activități de informare şi publicitate |
| Cheltuielile generale de administrație vor fi decontate pe baza de costuri reale, în baza documentelor justificative, în baza a 15% din totalul costurilor directe ale proiectului. | | |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020.*

La nivel de proiect pot fi decontate cheltuieli plafonate procentual, după cum urmează:

* **Cheltuielile generale de administrație** vor fi decontate pe baza de costuri reale, în baza documentelor justificative, în baza a 15% din totalul costurilor directe ale proiectului.
* Baremul standard de cost/elev/lunar este de 200 lei/lună/elev reprezentând echivalentul a 0,4ISR la data publicării prezentului apel de propuneri de proiecte.

În vederea rambursări costurilor sumelor reprezentând barem standar de cost/elev/lunar – solicitantul urmează să transmită prin intermediul Rapoartelor Tehnice de Progres – următoarele documente:

* Documentele care atestă apartenența la grupul țintă eligibil în conformitate cu prevederile secțiunii 1.5 Grupul țintă al proiectului;
* Documente care atestă îndeplinirea criteriilor de eligibilitate stabilite prin ordinul ministerului educației prevăzute la art. VI alin (1) din OUG 6/2021 pentru modificarea şi completarea unor acte normative;
* Documente care atestă participarea la activitățile de tip ”Școală după școală” organizate într-o unitate școlară din sistemul național de educație preuniversitară din România (inclusiv liste de prezență zilnică/lunară).

Cuantumul de 200 lei/elev/lună se rambursează integral doar pentru acei elevi care au participat la minim 90% din orele programate pentru activitățile de tip ”Școală după școală” din luna respectivă. În cazul elevilor care nu participă la minim 90% din orele programate pentru activitățile de tip ”Școală după școală” din luna respectivă – cuantumul costului standard/elev/lună va fi rambursat proporțional cu prezența elevului la activitățile de tip ”Școală după școală” în luna respectivă.

Autoritatea de Management pentru Programul Operațional Capital Uman 2014-2020 rambursează sumele reprezentând baremul standard de cost/elev/lunar către solicitant (Ministerul Educației). Solicitantul Ministerul Educației în conformitate cu prevederile legale aplicabile va asigura disponibilitatea sumelor reprezentând baremul standard de cost/elev/lunar și/sau rambursarea sumelor reprezentând baremul standard de cost/elev/lunar la nivelul unităților de învățământ preuniversitar participante la programul national pilot de tip ”Școală după școală”.

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

# CAPITOLUL 3. Completarea cererii de finanțare

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020*.

# CAPITOLUL 4. Procesul de evaluare și selecție a proiectelor

Selecția proiectelor se efectuează în conformitate cu prevederile: documentului *Orientări privind accesarea finanțărilor în cadrul Programului Operațional Capital Uman 2014-2020*, *Metodologiei de evaluare și selecție a proiectelor POCU*, Grilei de verificare a conformității administrative și a eligibilității, Grilei de evaluare și selecție tehnica si financiara.

# CAPITOLUL 5. Depunerea și soluționarea contestațiilor

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020*, si cele ale *Metodologiei de verificare, evaluare și selecție a proiectelor POCU*.

Termenul estimat de finalizare a evaluării (inclusiv soluționarea contestațiilor) este \_\_\_\_\_2021.

# CAPITOLUL 6. Contractarea proiectelor – descrierea procesului

Procesul de contractare se desfășoară în conformitate cu prevederile ghidului general *Orientări privind accesarea finanțărilor în cadrul Programului Operațional Capital Uman 2014-2020*.

Termenul estimat de finalizare a procesului de contractare este \_\_\_\_\_\_ 2021.

# CAPITOLUL 7. ANEXE

Anexa 1: Criteriile de verificare a conformității administrative și a eligibilității

Anexa 2: Criterii de evaluare și selecție

1. COM, Monitorul educației și formării 2020 ROMÂNIA [↑](#footnote-ref-1)
2. Conform datelor colectate de ME din școli, la sfârșitul semestrului I al anului școlar 2020-2021, 113896 elevi nu au avut acces la internet , 133195 nu au avut dispozitive electronice necesare pentru învățarea online, 88119 levi nu au avut nici echipamente și nici internet, rezultând un total de 158972 elevi care nu au avut condiții de participare la lecțiile în sistem online. La aceștia se adauga elevii care nu au situația școlară încheiată și corigenții. Aceste categorii de elevi au nevoie de programe de recuperare a conținutului pierdut. [↑](#footnote-ref-2)
3. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-3)